Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: nagyságrendjét. 27 2001-ben megszûnt az OKBK. Az egyes erõszakos bûncselekmények következtében sérelmet szenvedettek állam általi kárenyhítésének szabályairól rendelkezõ 209/2001. (X. 31.) Korm. rendelet a jogutód szervezetként
Paragraph Index: 985

nagyságrendjét. 27 2001-ben megszûnt az OKBK. Az egyes erõszakos bûncselekmények következtében sérelmet szenvedettek állam általi kárenyhítésének szabályairól rendelkezõ 209/2001. (X. 31.) Korm. rendelet a jogutód szervezetként létrejött Biztonságos Magyarországért Közalapítvány (a továbbiakban: BMK) hatáskörébe utalta az állami kárenyhítési feladatok ellátását. A BMK-nak továbbra is feladata maradt a bûnmegelõzési programok támogatása, a katasztrófavédelmi és az áldozatvédelmi programok támogatása viszont ekkor került a hatáskörébe. Az áldozatvédelem szervezetei Az áldozatvédelem fontosságának felismerését jelzi az, hogy 1998-ban a BM Társadalmi Kapcsolatok és Kommunikációs Irodáján belül létrejött az Áldozatvédelmi Iroda. Az új szervezet feladata a Belügyminisztérium és a belügyminiszter irányítása alá tartozó önálló szerveknél az áldozatvédelemmel kapcsolatos feladatok végrehajtása és koordinálása, valamint az érintett társadalmi szervezetekkel való együttmûködés.28 1990 óta hatékonyan mûködik az áldozatok védelmét elõsegítõ Fehér Gyûrû Közhasznú Egyesület. A kormányzati szereplõk hatáskörének tisztázatlansága Az elmúlt évtizedben a hazai bûnmegelõzés irányítási rendszerének hibái jól nyomon követhetõk az OBmT tevékenységének változásaiban is. Az OBmT mûködésében kezdetektõl fogva nem volt világos az, hogy feladatait milyen szervezeti formában, milyen felügyeleti és milyen számonkérési rendszerben kell ellátnia. Nem volt egyértelmû az, hogy az OBmT mûködését a Kormány (mint alapító) vagy a BM (mint a mûködési feltételeket biztosító minisztérium) elvárásai határozzák-e meg. Idõközben az OBmT tevékenységi köre megváltozott. Az 1075/1999. (VII. 7.) Korm. határozat három új feladatkörrel — a korrupció-megelõzése, a sértettekkel kapcsolatos megelõzési feladatok koordinálása és a kábítószer-fogyasztás megelõzése — bõvítette az OBmT hatáskörét. Az új feladatok végrehajtásához azonban nem biztosítottak megfelelõ feltételeket. Az említettek egyben új tárcafeladatok is voltak, de a hatáskörök pontos 25 1040/1995. (V. 17.) Korm. hat. 26 1136/1997. (XII. 22.) Korm. hat. 27 1074/1999. (VII. 7.) Korm. hat. 28 2002-ben 217 áldozatvédelmi referens dolgozott a rendészeti szerveknél. 2003/123. szám rögzítése és az együttmûködési formák meghatározása elmaradt. Az OBmT-nek a bûncselekmények áldozataival kapcsolatos koordinálási feladatai versenyeztek a BM Áldozatvédelmi Irodáival, a korrupció megelõzésének belügyi hatásköre pedig az IM tevékenységi körébe tartozó korrupció elleni küzdelemmel, továbbá a kábítószer-probléma belügyi megelõzése az ISM-hez tartozó drogmegelõzéssel. Az OBmT forrásoldali gyengesége a bûnmegelõzési célú közalapítvánnyal (OKBK, BMK) való kapcsolatában a viszonyok tisztázatlanságát és a keresztbe támogató pályázatok rendszerének kialakulását eredményezte. Ebben a helyzetben a századfordulóra a bûnmegelõzésért vállalt kormányzati felelõsség érvényesítése lehetetlenné, a bûnmegelõzési tevékenység irányítása áttekinthetetlenné vált. A bûnmegelõzés kormányzati koordinációs feladat, amelyet törvényben rögzítenek A közbiztonság védelme és a társadalmi bûnmegelõzés a nemzet közös ügye, s ebben a politikai konszenzus megteremthetõ. A bûnmegelõzéssel foglalkozó szakemberek és a közigazgatás szereplõi is egyetértenek abban, hogy a társadalmi bûnmegelõzés komplex rendszerét és mûködési feltételeit törvényben kell rögzíteni. Ez az általános, törvényi szintû szabályozást igénylõ rendelkezések mellett tartalmazza azokat az úgy nevezett tematikus törvénymódosításokat, melyek a bûnmegelõzéssel kapcsolatos új típusú komplex és ágazati jellegû feladatokat jelölik meg. A törvény elsõdleges feladata az, hogy a bûnmegelõzés állami feladatainak sorában meghatározza azokat, amelyek kötelezõ közigazgatási hatósági felhatalmazással a helyi önkormányzatokhoz telepíthetõek, illetve megjelölje a bûnmegelõzés új típusú rendszerében a rendõrségnek a közösségi bûnmegelõzéssel kapcsolatos feladatait. A bûnmegelõzés mint kormányzati feladat szoros kapcsolatban van a rendészeti igazgatással és a büntetõpolitikával. A társadalmi bûnmegelõzés megvalósítása érdekében tehát elkerülhetetlen egy átfogó és hosszabb távra érvényes közbiztonsági stratégia kidolgozása is. Az OBmT és az Országos Bûnmegelõzési Központ a társadalmi bûnmegelõzés szervezeti rendszere A kormányprogram egyik fõ célkitûzése a „létbiztonság, jogbiztonság, közbiztonság” megszilárdítása, illetve javítása. Ezért a Kormány számára sürgõs volt az, hogy a bûnmegelõzés komplex rendszerét kialakító magas szintû jogszabály megszületéséig gondoskodjon az ehhez szükséges ágazati feladatok és a végrehajtási határidõk számon kérhetõ meghatározásáról. A bûnmegelõzés területén a társadalom szélesebb körû bevonásának igényére figyelemmel átalakította az OBmT-t, amelynek elnöke a belügy-, társelnöke pedig az igazságügy-miniszter lett. Ezt foglalja magába

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes